Salttamarisk

Salttamarisk (Tamarix gallica) er en løvfellende busk eller lite tre i tamariskfamilien.

Den blir 2–10 m høy og er glatt og rikt forgrenet. Barken er mørkebrun eller mørk purpur. Bladene er grønne, eller av og til grågrønne, og 1,3–2,5 mm lange.  Blomstene er rosa, femtallige og 2–3 mm store. De sitter i tette klaser, som igjen danner endestilte topper. Frukten er en trekantet kapsel. Planter med grågrønne blad ble tidligere skilt ut som en egen art, Tamarix anglica.

Salttamarisk vokser i fuktig jord på havstrand, langs elver og i fordypninger der salt felles ut. Den vokser i det vestlige og sentrale middelhavsområdet fra Portugal og Marokko østover til Kroatia og Libya inkludert Balearene, Korsika, Sardinia og Sicilia. Arten forekommer  også langs atlanterhavskysten nordover til Frankrikes kyst mot Den engelske kanal. Den blir ofte plantet som prydbusk eller leplante og finnes forvillet mange steder i verden.

Litteratur

Eksterne lenker 

 

Nellikordenen
Planter formelt beskrevet i 1753
Planter formelt beskrevet av Carl von Linné